महाराष्ट्र भगिनी समाज की तरफ से बुधवार को बिष्टुपुर स्थित महाराष्ट्र हितकारी मंडल में हरितालिका तीज की पूजा का आयोजन किया गया। इसमें 21 सुहागन महिलाएं और दो कुमारी कन्याएं प्राची राजे और निकिता देव भी शामिल हुई। भगिनी समाज की सदस्य अल्का जोशी ने पुरोहित के रूप में पूजा-आरती करवाई और तीज की कथा सुनाई। शाम को आरती और रात को जागरण किया गया। अगले दिन गुरुवार को सुबह भोग चढ़ाकर मूर्ति का विसर्जन किया जाएगा। इस अवसर पर भगिनी समाज की अध्यक्ष सुनीता ढब्बू, सचिव अनुप्रिता देव, ट्रस्टी मृदुला राजे, अचला पुरंदरे, शिल्पा साने सहित अन्य महिलाएं उपस्थित थीं।